ଏହରଲିକିଓସିସ

ଏହରଲିକିଓସିସ (ଇଂରାଜୀ ଭାଷାରେ  Ehrlichiosis) ହେଉଛି ଏହରଲିକିଆ ପ୍ରକାରର ଜୀବାଣୁ ଦ୍ୱାରା ହେଉଥିବା ଏକ ଟିଙ୍କ-ବାହିତ ସଂକ୍ରମଣ । ସାଧାରଣ ଲକ୍ଷଣଗୁଡ଼ିକ ମଧ୍ୟରେ ଜ୍ୱର, ମୁଣ୍ଡବିନ୍ଧା ଏବଂ କ୍ଳାନ୍ତି ଅନ୍ତର୍ଭୁକ୍ତ । ଅଧାରୁ ଅଧିକ ପିଲାଙ୍କଠାରେ ରାସ ଦେଖାଯାଏ, କିନ୍ତୁ ଏହା ଏକ ତୃତୀୟାଂଶରୁ କମ୍ ବୟସ୍କଙ୍କଠାରେ ରହିଥାଏ । ସାଧାରଣତଃ ସଂସ୍ପର୍ଶରେ ଆସିବାର ୫ରୁ ୧୪ ଦିନ ପରେ ଏହି ରୋଗ ଆରମ୍ଭ ହୁଏ । ଜଟିଳତା ମଧ୍ୟରେ ମେନିଞ୍ଜାଇଟିସ୍, ଶ୍ୱାସକ୍ରିୟା ବିଫଳତା, ବୃକ୍‌କ ବିଫଳତା, କିମ୍ବା ଯକୃତ ବିଫଳତା ହୋଇପାରେ । 

ଏହି ରୋଗ ମୁଖ୍ୟତଃ ଦୁଇ ପ୍ରକାରର ଟିଙ୍କ ଦ୍ୱାରା ବ୍ୟାପିଥାଏ: ଲୋନ ଷ୍ଟାର ଏବଂ ବ୍ଲାକଲେଗ୍ଡ ଟିଙ୍କ (lone star and blacklegged ticks) ।  ତଥାପି, ଏହା ରକ୍ତଦାନ କାରଣରୁ କ୍ୱଚିତ୍ ହୋଇପାରେ।  ଗୁରୁତର ରୋଗର ବିପଦ ମଧ୍ୟରେ ଦୁର୍ବଳ ପ୍ରତିରକ୍ଷା ପ୍ରଣାଳୀ ଏବଂ ବୟସ ବୃଦ୍ଧି ଅନ୍ତର୍ଭୁକ୍ତ । ପିସିଆର (PCR) କିମ୍ବା ସେରୋଲୋଜି ପରୀକ୍ଷା ଦ୍ୱାରା ରୋଗ ନିର୍ଣ୍ଣୟ ସମର୍ଥିତ ହୋଇପାରେ ।

ସମସ୍ତ ବୟସର ଲୋକଙ୍କ ପାଇଁ ସାଧାରଣତଃ ଡକ୍ସିସାଇକ୍ଲିନ୍ ଦେଇ ଚିକିତ୍ସା କରାଯାଏ । ରୋଗ ନିର୍ଣ୍ଣୟ ସନ୍ଦେହ ହେଲେ ଏହା ଦିଆଯିବା ଉଚିତ, କିନ୍ତୁ ଟିକ୍ କାମୁଡ଼ିବା ପରେ ରୋଗ ପ୍ରତିଷେଧ ପାଇଁ ଏହା ଦେବାକୁ ସୁପାରିଶ କରାଯାଏ ନାହିଁ । ଚିକିତ୍ସା ଦ୍ଵାରା ଅଧିକାଂଶ ଲୋକଙ୍କର ୪୮ ଘଣ୍ଟା ମଧ୍ୟରେ ଉନ୍ନତି ହୁଏ ଏବଂ ପ୍ରତିରୋଧ ହେଉଥିବା ଦେଖାଯାଇ ନାହିଁ । ଗୋଟିଏ ପ୍ରକାର ଇଚାଫେନସିସ 

(E. chaffeensis) ସଂକ୍ରମିତ ରୋଗୀଙ୍କ ମଧ୍ୟରୁ ଅଧା କ୍ଷେତ୍ରରେ ଡାକ୍ତରଖାନାରେ ଭର୍ତ୍ତି ହେବା ଆବଶ୍ୟକ ଥିଲା ।  ପ୍ରାୟ ୧% ପ୍ରଭାବିତ ଲୋକଙ୍କର ମୃତ୍ୟୁ ହୁଏ ।

ଆମେରିକାରେ ପ୍ରତି ବର୍ଷ ପ୍ରତି ନିୟୁତ ଲୋକଙ୍କ ମଧ୍ୟରୁ ପ୍ରାୟ ୩.୨ରୁ ଅଧିକ ଲୋକଙ୍କୁ ଏହରଲିକିଓସିସ ପ୍ରଭାବିତ କରେ (ପ୍ରାୟ ୨୦୦୦) ।   ଲାଇମ୍ ପରେ ଏହା ଦ୍ୱିତୀୟ ସବୁଠାରୁ ସାଧାରଣ ଟିଙ୍କ-ବାହିତ ସଂକ୍ରମଣ । ଏହା ମୁଖ୍ୟତଃ ମଧ୍ୟ-ପଶ୍ଚିମ ଏବଂ ପୂର୍ବ ଯୁକ୍ତରାଷ୍ଟ୍ରରେ ଗ୍ରୀଷ୍ମ ଋତୁରେ ଘଟିଥାଏ । ପୁରୁଷମାନେ ମହିଳାମାନଙ୍କ ତୁଳନାରେ ଅଧିକ ପ୍ରଭାବିତ ହୁଅନ୍ତି  । ଏହି ରୋଗ ପ୍ରଥମେ ୧୯୮୬ ମସିହାରେ ଚିହ୍ନଟ ହୋଇଥିଲା । ଜଳବାୟୁ ପରିବର୍ତ୍ତନର ପରିଣାମ ସ୍ୱରୂପ ଏହା ଅଧିକ ସାଧାରଣ ରୋଗ ହୋଇଗଲାଣି ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki